Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva 
mestskej časti Bratislava-Petržalka konaného 
dňa 10. marca 2009

Materiál číslo: 311/2009

K bodu: Návrh dodatku č.7 k zmluve s vydavateľstvom M.R.K. agency, spol. s.r.o 
              na rok 2009____________________________________________________

Predkladá:					Návrh uznesenia:

Milan Ftáčnik 					Miestne zastupiteľstvo mestskej časti  
starosta						Bratislava-Petržalka

					           s c h v a ľ u j e 
Prerokované:
MR 24.2.2009		dodatok č.7 k zmluve  s vydavateľstvom M.R.K. agency, spol. s.r.o na rok 2009 

	 
Spracovateľ :					
Ľubomír Andrassy
Lýdia Lackovičová 

Dôvodová správa

Na základe uznesenia miestneho zastupiteľstva  č.245 zo dňa 30.9.2008, ktoré uložilo starostovi mestskej časti, aby každý návrh zmeny zmluvy, dodatok zmluvy, ukončenie zmluvy alebo novú zmluvu s Vydavateľstvom M.R.K. agency s.r.o. predložil na rokovanie a schválenie miestnemu zastupiteľstvu mestskej časti predkladám návrh dodatku č.7 k zmluve zo dňa 18.12.2003  s vydavateľstvom M.R.K. agency, spol. s.r.o. 

Na základe žiadosti vydavateľstva im bola 12.2.2009 poskytnutá záloha na prvú splátku vo výške 20 500,- € z dotácie na rok 2009. 

Návrh dodatku č.7 k zmluve s vydavateľstvom M.R.K. agency, s.r.o bol dňa 24.2.2009 prerokovaný na  miestnej rade  s odporučením miestnemu zastupiteľstvu dodatok schváliť. 

D O D A T O K   č. 7

k zmluve zo dňa 18. decembra 2003

Mestská časť Bratislava-Petržalka, Kutlíkova 17, 852 12 Bratislava 5

zastúpená: 				Doc. RNDr. Milan FTÁČNIK CSc., starosta
IČO: 					603 201
Bankové spojenie: 			Dexia Banka, pobočka Bratislava
Číslo účtu:				1800599001 / 5600
(ďalej len „vydavateľ“)

a 

Vydavateľstvo M.R.K. agency, s.r.o., Rovniankova 4, 852 12 Bratislava 5

zastúpené: 				Gabriela Baranovičová, konateľ
IČO:					35 741 597
Bankové spojenie: 			Tatra Banka, pobočka Bratislava 
Číslo účtu:				2624251691 / 1100
(ďalej len „dodávateľ“)

sa dohodli na doplnení zmluvy zo dňa 18. decembra 2003 takto:

Čl. VI

písm. 2 zmluvy znie, 

na základe žiadosti dodávateľa o dotáciu na kalendárny rok 2009 a na základe uznesenia Miestneho zastupiteľstva Bratislava-Petržalka č. 306, konaného dňa 3. februára 2009 vydavateľ poskytne dodávateľovi na rok 2009 dotáciu v sume 122.817,50 EUR (3.700 tisíc slovenských korún) a to v troch  splátkach.

Prvá splátka vo výške 50.000,- EUR bude vydavateľovi uhradená do 13. marca 2009. Druhá splátka v sume 40.000,- EUR bude uhradená do 3. júla 2009 a tretia splátka v celkovej sume 32.817,50,- EUR bude uhradená do 2. októbra 2009.

Ostatné ustanovenia zmluvy a dodatkov ostávajú nezmenené.

Tento dodatok bol vyhotovený v štyroch vyhotoveniach, z ktorých každá zmluvná strana si po ich podpísaní ponechá po dve vyhotovenia.

V Bratislave

     Gabriela BARANOVIČOVÁ					Milan FTÁČNIK
                dodávateľ 							     vydavateľ